पाएं अपने शहर की ताज़ा ख़बरें और फ्री ई-पेपरडाउनलोड करें
मास्टर ऑफ डेंटल सर्जरी की परीक्षा पर रोक लगाने के बाद मंगलवार को हाईकोर्ट ने इसकी बैचलर क्लासेस की ऑफलाइन परीक्षा पर भी रोक लगा दी। यह परीक्षा 5 मई से 13 मई तक चलने वाली थी।
रायपुर की आयुष यूनिवर्सिटी डेंटल की ऑफलाइन परीक्षाएं कराने के लिए लगातार नोटिफिकेशन जारी कर रही है। यूनिवर्सिटी ने इससे पहले मास्टर ऑफ डेंटल सर्जरी की ऑफ लाइन परीक्षा लेने की घोषणा कर दी, इसके बाद 5 मई से बैचलर के छात्र छात्राओं को ऐसे ही परीक्षा देने कहा। MDS के खिलाफ भी छात्रों ने हाईकोर्ट में जाकर स्टे लिया था। अब आज BDS के छात्र-छात्राओं ने भी एडवोकेट धीरज वानखेड़े के जरिए याचिका लगाकर कहा कि ऑफ लाइन परीक्षा लेने से कोरोना संक्रमण का खतरा बढ़ जाएगा। जब ऐसे समय सोशल डिस्टेंसिंग और कोरोना प्रोटोकाल का पालन बेहद जरूरी है, यह परीक्षा छात्रों को खतरे में डाल देगी।
हाईकोर्ट की सिंगल बेंच ने मामले में ऑनलाइन सुनवाई करते छात्रों के तर्क को सही माना और BDS की ऑफलाइन परीक्षा पर रोक लगा दी। कोर्ट ने यूनिवर्सिटी को नोटिस जारी कर दो सप्ताह के भीतर जवाब देने भी कहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn